laion/Wikipedia-Exotic huggingface dataset:
היוון

הִיוּוּן (מלשון "הון") הוא תהליך תרגום של ערך כספי מתקופה אחת למונחי תקופה אחרת. פעולת ההיוון היא הפיכה של התחייבות חוזית להון. במקרים רבים המשתמשים במושג היוון מתכוונים בעצם לערך הנוכחי של תזרים מזומנים עתידי. בתורת המימון, היוון הוא חישוב הערך העתידי של הכסף (אנ') באחת מהדרכים הבאות: חישוב הערך הנוכחי של סכום שאמור להתקבל בעתיד, תוך התחשבות ברווחי הריבית הנוצרים בפער שבין הזמנים. בין שמדובר בסכום חד-פעמי ובין שמדובר בסכום המתקבל בתשלומים לאורך זמן. לדוגמה, מינהל מקרקעי ישראל מבצע היוון של דמי חכירה שנתיים (או היוון במגורים בקרקע עירונית). בהיוון משלם החוכר בהווה בתשלום חד-פעמי את דמי החכירה עבור כל תקופת החכירה ובכך פטור הוא מלשלם כל שנה את דמי החכירה (ואף אגרות נוספות מסוימות שמטיל המינהל). חישוב הערך העתידי של סכום קיים בהווה. לדוגמה, חישוב סך הרווחים הצפויים להתקבל מהשקעה בהווה במפעל ייצור. המעבר בין ערך נוכחי לערך עתידי מתבצע באמצעות הכפלה וחלוקה במקדם היוון על כל יחידת זמן, שהוא בעצם 1 ועוד גובה הריבית (לדוגמה, אם הריבית היא 3% לשנה, מקדם ההיוון יהיה 1.03 במונחים שנתיים). מקדם ההיוון מייצג את מחיר הזמן של הכסף, אך גם את הסיכון בהשקעה או בהלוואה, אם יש. היוון בחשבונאות משמעותו אחת מאלה: הפיכת עתודות כספיות (או קרנות) להון מניות במאזן (לפי שווי שוק). רישום של הוצאה שוטפת כהוצאה לטווח ארוך או כנכס הוני. ערך נוכחי ערך עתידי שמואל ילינק, "ההיוון" בתביעות נזיקין ולפי חוק הביטוח הלאומי, הוצאת "דון" תל אביב - (1977, 1979, 1990) שלוש מהדורות.
אלפא רומיאו 450

אלפא רומיאו 450 (באיטלקית: Alfa Romeo 450) היא משאית אשר יוצרה על ידי יצרנית הרכב אלפא רומיאו האיטלקית בין השנים 1947–1959. הנעה 4x2 מנוע קדמי "אלפא רומיאו 450" צולמה בשנת 1962 לסרט האיטלקי "Il sorpasso" משאית מטען מכלית (משאית) מסחרית אלפא רומיאו אלפא רומיאו 50 אלפא רומיאו 85 אלפא רומיאו 430 אלפא רומיאו 500 אלפא רומיאו 800 מדיה וקבצים בנושא אלפא רומיאו 450 בוויקישיתוף "Camion Alfa Romeo", Massimo Condolo, Ed. Negri "אלפא רומיאו 450" בסרט "Il sorpasso" אשר יצא לאקרנים בשנת 1962 imcdb.org/v053384 "אלפא רומיאו 450", "אלפא רומיאו 455" trucksplanet.com/catalog/model
אלפא רומיאו 800

אלפא רומיאו 800 (באיטלקית: Alfa Romeo 800) היא משאית כבדה, הנעה 4x2, אשר יוצרה על ידי יצרנית הרכב אלפא רומיאו האיטלקית בין השנים 1940–1947. דגמי "אלפא רומיאו 800" היו בשרות הצבא המלכותי האיטלקי (עד שנת 1946), הצי המלכותי האיטלקי (עד שנת 1946), צבא איטליה והורמאכט. בשנת 1943 לאחר הסכם שביתת הנשק עם איטליה במלחמת העולם השנייה, הורמאכט צויד בדגמי "אלפא רומיאו 800RE". "Alfa Romeo 800". "Alfa Romeo 800RE". אלפא רומיאו אלפא רומיאו 50 אלפא רומיאו 85 אלפא רומיאו 350 אלפא רומיאו 430 אלפא רומיאו 450 אלפא רומיאו 500 מדיה וקבצים בנושא אלפא רומיאו 800 בוויקישיתוף אלפא רומיאו 800 italie1935-45.com/regio-esercito/materiels/item/285-alfa-romeo-800 אלפא רומיאו 800 במלחמת העולם השנייה, בצבא איטליה ("Regio Esercito") בחזית רוסיה, צרפת הכבושה וצפון אפריקה pinterest.com/pin אלפא רומיאו 800 - מפרט web.archive.org/web "אלפא רומיאו 800" trucksplanet.com/catalog "אלפא רומיאו 800RE" trucksplanet.com/catalog/model
אלפא רומיאו 430

אלפא רומיאו 430 (באיטלקית: Alfa Romeo 430) היא משאית כבדה, הנעה 4x2, אשר יוצרה על ידי יצרנית הרכב אלפא רומיאו האיטלקית בין השנים 1942–1950. דגמי "Alfa Romeo 430 RE" יוצרו עבור צבא איטליה, בעיצומה של מלחמת העולם השנייה, ובתום המלחמה, יוצר לשימושים אזרחיים. "Alfa Romeo 430" "Alfa Romeo 430 RE" - דגם לשימוש הצבא האיטלקי מנוע קדמי אשר ממוקם ברובו במרכז-תחתית תא הנהג ובין המושבים הקדמיים של תא הנהג מנוע דיזל 2 דלתות תא נוסעים - נהג + נוסע אלפא רומיאו אלפא רומיאו 50 אלפא רומיאו 85 אלפא רומיאו 350 אלפא רומיאו 450 אלפא רומיאו 500 אלפא רומיאו 800 מדיה וקבצים בנושא אלפא רומיאו 430 בוויקישיתוף "אלפא רומיאו 430" - מפרט archive.org/web Nicola Pignato, Gli autoveicoli del regio esercito nella Seconda Guerra Mondiale, Parma: Artegrafica Silva, 1998 "אלפא רומיאו 430" trucksplanet.com/catalog/model
עזרא סלע

עזרא סלע הוא קצין צה"ל במילואים בדרגת אלוף-משנה. פיקד על גדוד 12 ועל חטיבה. בתפקידו האחרון שימש כנספח צה"ל בסינגפור. עוטר בעיטור המופת על גבורתו במלחמת ששת הימים. סלע נולד וגדל בעכו. בשנת 1965 התגייס לצה"ל, שובץ בחטיבת גולני ועבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ושובץ בגדוד 12 כמפקד מחלקה. במלחמת ששת הימים לחם בקרב תל פאחר ועוטר בעיטור המופת. בהמשך שירת במגוון תפקידים, ובהם, פיקוד על פלוגה ועל גדוד 12. לאחר מכן פיקד על חטיבה 408. בתפקידו האחרון שימש כנספח צה"ל בסינגפור. שלמה מן, "הדחקתי לגמרי את הקרב הזה", כפי שהועלה בבלוג נעמוש - הרמה הסורית, 3 באוגוסט 2016. שירה מאירי, "ידעתי שהמג"ד למעלה עם עוד חיילים. במה יכולתי לבחור, לא לעלות? לא להציל?", במחנה, 20 בנובמבר 2014, כפי שהועלה ב"אתר הגבורה".
אלישע אליעזר פרידמן

אלישע אליעזר פרידמן (נקרא בדרך כלל אליעזר פרידמן) (10 באוגוסט 1914 - 27 בספטמבר 2011) היה רנטגנולוג, החובש והרופא הראשי של הפלמ"ח, מנהל מכון הרנטגן בבית החולים בעפולה ומנהל מכון הרנטגן בבית חולים כרמל. על שמו יש רחוב בפתח תקווה פרידמן בנם של מטילדה ויעקב, נולד במוקצ'בו (מונקאטש), זקרפטיה, בקיסרות האוסטרו הונגרית, הבכור מבין חמישה אחים. בשנת 1933 התקבל פרידמן לפקולטה לרפואה בפראג. ב-1938 הפסיק את לימודיו עקב פלישת הנאצים לצ'כיה, ושנה לאחר מכן עלה לארץ ישראל. ב-1942 התגייס פרידמן לפלמ"ח, סיים קורס חובשים ובאותה שנה מונה לחובש הראשי של הפלמ"ח. משנת 1943 היה עוזרו של הד"ר יעקב דרור שהיה הרופא הראשי של הפלמ"ח בין השנים 1942 – 1944. פרידמן יצא לביירות ב-1945 כדי להשלים את לימודי הרפואה, לאחר שהד"ר פטר פליישמן, שניהל את בית חולים העמק בעפולה, הסדיר לפרידמן הלוואה למימון לימודיו. פרידמן השלים את לימודיו ביוני1946 באוניברסיטה הצרפתית. בתום לימודיו עבד פרידמן כשנה בבית החולים בעפולה, ואז שב לשרת כרופא הראשי של הפלמ"ח, עד פירוקו במאי 1948. באמצע 1949 השתחרר מצה"ל. בין השנים 1949 – 1958 עבד כרדיולוג בבית החולים בעפולה. בין השנים 1959 – 1976 ניהל את מכון הרנטגן במרכז רפואי העמק, ולאחר מכן ניהל את מכון הרנטגן במרכז הרפואי כרמל עד שנת 1984, אז פרש לגמלאות. נפטר ב-27 בספטמבר 2011. פרידמן נישא לפנינה לבית שטרייס בשנת 1942. פנינה ובתם, עדה, נהרגו בתאונת דרכים ב-1960. פרידמן נישא בשנית ללאה ולזוג נולדו שני ילדים, יאיר ורותי. יאיר נפטר בשנת 1998. פרופ' נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך: פרידמן, אלישע אליעזר, עמוד 347 אליעזר פרידמן, באתר הפלמ"ח
תחנת ברסי

תחנת ברסי (רשמית: תחנת פריז-ברסי-בורגון-פאי ד'אוברן. בצרפתית :Gare de Paris-Bercy-Bourgogne-Pays d'Auvergne) היא תחנת הרכבת השביעית בגודלה בפריז. התחנה שוכנת בשכונת ברסי, בדרום-מזרח פריז ומשרתת קווי רכבת SNCF בינוניים וקצרים ליעדים מדרום-מזרח לבירה, בחבלים בורגון ופאי ד'אוברן (כפי שמשתקף בשמה הרשמי של התחנה מאז 2016‏) ובהם הערים דיז'ון, אביניון, קלרמון-פראן ונוור. התחנה משמשת כתחנה מרכזית לאוטובוסי OUIBUS הבינלאומיים בקווי לונדון/ בריסל/ אמסטרדם - ליל - פריז; ופריז - ליון - טורינו/ מילאנו. כן משמשת התחנה מסוף לרכבות-מעבורת לשינוע כלי רכב (service auto-train או train auto-couchettes TAC). במקום בו נמצאת התחנה שכנה תחנת רכבת לסחורות, אשר שירתה את שוק היין הענק של ברסי. תחנת רכבות הנוסעים המודרנית נפתחה ב-1977 כתחנת-עזר לתחנת ליון. בעבר שירתה התחנה את קו הרכבת לאיטליה, אך מאז 2011 הועברו רכבות אלה לגאר דה ליון. מדיה וקבצים בנושא תחנת ברסי בוויקישיתוף דף התחנה באתר SNCF הודעה על שינוי שם התחנה, 13 בספטמבר 2016
הפועל כפר סבא (פירושונים)

האם התכוונתם ל... הפועל כפר סבא – מועדון כדורגל ישראלי הפועל בני כפר סבא – מועדון כדורסל ישראלי הפועל כפר סבא בית ברל – אגודת שחייה ישראלית הפועל כפר סבא (כדורעף) – מועדון כדורעף ישראלי
יסודות

האם התכוונתם ל... יסודות (בנייה) – ביסוס מבנים יסודות (כתב עת) – כתב עת להיסטוריה של צה"ל יסודות (מושב) – מושב שיתופי בשפלה יסודות (ספר) – ספרו המתמטי של אוקלידס יסודות הגאומטריה האלגברית (ספר) – ספרו אלכסנדר גרותנדיק בתחום הגאומטריה האלגברית יסודות כימיים – רשימת היסודות הכימיים יסוד כימי – קבוצת כל האטומים, שמספר הפרוטונים בהם זהה הטבלה המחזורית – טבלת היסודות הכימיים יסודות קריטיים לטכנולוגיה – יסודות כימיים שדרושים לטכנולוגיה צומחת ארבעת היסודות – של היוונים הקדמונים חמשת היסודות – בפילוסופיה הסינית יסודות - המרכז לליבון ענייני תורה ומדינה – עמותה הפועלת להעמקת הדיאלוג בין השפה היהודית והשפה הדמוקרטית במדינת ישראל יסוד (פירושונים)
ג'ק דים

ג'ק דים (באנגלית: Jack Deam; נולד בשם איאן דים; נולד ב-29 ביוני 1972) הוא שחקן אנגלי. דים השתמש בשם של סבא שלו כשם במה. תפקידו הבולט ביותר הוא בדמות מרטי פישר הפירומן שסובל מתסמונת טורט בסדרת הדרמה קומית "לגדול בלי בושה" של ערוץ 4. דים נולד באולדהאם שבלנקשייר. בשנת 1990 הופיע באופרת הסבון הבריטית "משפחות", על אודות שתי משפחות, האחת בצ'שייר שבאנגליה והשנייה באוסטרליה. ב-1992 שיחק דים בפרקים אחדים של הסדרה "בקצב הלב" בתפקיד אלן מסקל. עוד הופיע במיני-סדרה "חייו וזמניו של הנרי פראט" ושיחק בתפקיד ראשי בדמות הנרי פראט המבוגר. את הנרי פרט הילד גילם אנדרו ניקולסון, ואת הנרי פראט הצעיר גילם בריאן דיק. ב-1993 גילם דים את ויני, חייל צעיר, בסדרת הדרמה זוכת הפרסים "Soldier Soldier". בהמשך הצטרף לצוות שחקני הסדרה "לדפוק שעון" פרי עטו של פול אבוט. ב-1996 הופיע דים בתפקיד שוטר בדרמה הטלוויזיונית "הילסבורו" של רשת ITV, המבוססת על אסון הילסבורו שהתרחש ב-1989. ב-1999 שיחק דים בתפקיד אורח בפרק בסדרה "קוויר בעיר" בדמות מעריץ מושבע של הסדרה "דוקטור הו". בשנת 2000 החל לשחק באופרת הסבון הוותיקה של ITV "קורוניישן סטריט" וגילם את פיל סימונדס. בינואר 2007 השתתף בסדרת הדרמה "The Afternoon Play" של ה-BBC הכוללת סיפורים קצרים. ב-2010 החל להופיע בתפקיד הבלש קן בלקסטון בסדרה המשטרתית "פקד בילוש בנקס". ב-2011 שיחק דים בתפקיד וולטר במיני-סדרה "רח' ברינקברן, 32". ב-2014 הופיע במחזה "Blindsided" מאת סיימון סטיבנס בתיאטרון רויאן אקסצ'יינג' לדה של ג'ולי הסמונדהלש (ששיחקה אף היא ב"קורוניישן סטריט"). דים הופיע בפרק בסדרה "תחבולות חדשות" בתפקיד חשוד בחקירת רצח מן העבר. ב-2016 החל דים להופיע בתפקיד המפקח מאלורי בסדרה "האב בראון" של ה-BBC החל מהעונה הרביעית. ג'ק דים, במסד הנתונים הקולנועיים IMDb (באנגלית) Midgley, By Carol (2005-12-17). "There's no shame in this affliction". The Times (באנגלית). ISSN 0140-0460. נבדק ב-2018-10-23. Father Brown | TV Guide
דייוויד קפ

דייוויד קֶפ (באנגלית: David Koepp; נולד ב-9 ביוני 1963) הוא במאי, מפיק ותסריטאי קולנוע אמריקאי, נחשב לאחד מגדולי תסריטאי הקולנוע האמריקאי. קפ נוהג לכתוב למגוון רחב של סוגות קולנועיות, אך בעיקר בסרטי הרפתקאות. קפ נולד ביוני 1963 בפִּיווֹקִי, ויסקונסין, לאם רופאת משפחה ולאב בעל חברת שלטי חוצות. הוא למד בתיכון קייטי מוריין ובערבים ובסופי שבוע שימש כמלצר במסעדה. הוא נשוי למליסה ואב לארבעה ילדים. הסרט הראשון שהפיק היה דירה מספר 0 משנת 1988, בו שימש גם כתסריטאי לצדו של הבמאי מרטין דונובן. לאחר שנתיים שימש כתסריטאי סרט הפעולה איש הלילה. ב-1991 הפיק את חיילי צעצוע ובשנה שאחריה הפיק את הקומדיה המוות נאה לה של רוברט זמקיס. בשנה שלאחר מכן שימש כתסריטאי בסרט המדע הבדיוני של סטיבן ספילברג פארק היורה. ב-1994 כתב את התסריט לסרט "The Shadow" המבוסס על דמותו של "הצל" ובכיכובם של אלק בולדווין וג'ון לו. ב-1996 הפיק את "משימה בלתי אפשרית" של הבמאי בריאן דה פלמה. באותה שנה גם שימש לראשונה כבמאי בסרט "The Trigger Effect". שנה לאחר מכן חזר להפיק את סרט ההמשך השני של סרטי פארק היורה, "פארק היורה: העולם האבוד". בסרט זה הוא גם שימש כבמאי בפועל ובנוסף קיבל הופעת קמע של איש הנטרף בידי הטירנוזאורוס שהשתולל בסן דייגו. ב-1999 שימש כבמאי ותסריטאי במותחן "Stir of Echoes". בשנת 2002 היה התסריטאי של "ספיידרמן" ולאחר שנתיים ביים והפיק את סרט המתח "חלון סודי". בשנה שלאחר מכן הפיק את "מלחמת העולמות" של סטיבן ספילברג. ב-2008 הפיק את "אינדיאנה ג'ונס וממלכת גולגולת הבדולח" הסרט הרביעי של סרטי אינדיאנה ג'ונס, ושנה לאחר מכן - את "מלאכים ושדים". בשנת 2014 הפיק את "ג'ק ראיין: גיוס הצללים" של קנת בראנה שגם משחק בסרט את הדמות ויקטור צ'רווין. לאחר שנתיים הפיק את "התופת" של רון הווארד. בשנה שלאחריה הפיק את סרט המתח "המומיה" של אלכס קורצמן. בשנת 2020 כתב וביים את הסרט הפסיכולוגי "היית צריך לעזוב" בכיכובם של קווין בייקון ואמנדה סייפריד, אשר מבוסס על הספר באותו שם מאת הסופר הגרמני דניאל קלמן. בשנת 2022 כתב והפיק את סרט המותחן של סטיבן סודרברג "קימי" בכיכובה של זואי קרביץ; הסרט עלה ישירות לשירות הסטרימינג של HBO Max. בשנת 2024, עתיד לצאת הסרט "Cold Storage" אותו הפיק ואף כתב לו את התסריט. בנוסף, באותה שנה כתב את התסריט לסרטו של סטיבן סודרברג "Black Bag". בשנת 2025 מתוכנן לצאת סרט "עיר היורה" שתסריט נכתב על ידי קפ. מדיה וקבצים בנושא דייוויד קפ בוויקישיתוף דייוויד קפ, במסד הנתונים הקולנועיים IMDb (באנגלית) דייוויד קפ, באתר AllMovie (באנגלית) דייוויד קפ, באתר Rotten Tomatoes (באנגלית) דייוויד קפ, באתר Box Office Mojo (באנגלית) דייוויד קפ, במסד הנתונים הקולנועיים KinoPoisk (ברוסית) דייוויד קפ, באתר MusicBrainz (באנגלית) דוד קופ (1963-), דף שער בספרייה הלאומית
רנט ל'אוראנז

רֶנֶט ל'אוֹראַנֶז (בצרפתית: Reinette l'Oranaise‏; 1918[דרושה הבהרה] – 17 בנובמבר 1998), הוא שם הבמה של סולטנה דאוד (سلطانة داود), זמרת יהודיה ונגנית עוד של מוזיקה אנדלוסית-מוגרבית. סולטנה דאוד נולדה בעיר טִיאַרֵט שבצפון מערב אלג'יריה. אביה היה רב ממוצא מרוקאי. בגיל שנתיים התעוורה כתוצאה ממחלת אבעבועות שחורות קשה. היא הושמה במוסד לעיוורים עד גיל 12, שם למדה לקרוא ולכתוב כתב ברייל. אמה, שהייתה נחושה להקנות לה מקצוע שיאפשר לה להיות מאושרת, רשמה אותה ללימודים אצל מסעוד אל מדיוני, זמר וכנר שהיה בקיא באמנות ההוזי (סגנון שנגזר מהמוזיקה הערבית-אנדלוסית). תוך זמן קצר הראתה רנט הקטנה הצטיינות בלימודיה, פיתחה את קולה, למדה לנגן בעוד, והחלה לעבוד כזמרת בבית-הקפה שבבעלותו של מסעוד אל מדיוני ברובע היהודי של אוראן. סעוד היה מי שהמציא את הכינוי שהפך לשם הבמה המוכר, "רנט ל'אוראנז" (בצרפתית: כינוי חיבה ל"מלכה מאוראן"). במשך כעשר שנים הופיעו היא ומסעוד אל מדיוני כצמד ברחבי אלג'יריה וגם הוציאו את תקליטם הראשון. בשנת 1938 החליט מסעוד אל מדיוני לפתוח בית-קפה מוזיקלי בפריז שבצרפת, כשרנט נוסעת בעקבותיו, אך עד מהרה חזרה לאלג'יריה. תקופה מסוימת היא הופיעה לצד פדילה דז'יריה ואחותה. בזמן הכיבוש הנאצי נתפס מדיוני בפשיטה בעיר מרסיי ונשלח למחנה ריכוז, משם לא חזר. רנט המשיכה את הקריירה שלה באלג'יריה ותפסה מקום של כבוד בין גדולי הזמרים המוסלמים והיהודים במדינה, לצידה של הזמרת המפורסמת אליס פיטוסי מהעיר קונסטנטין (אלג'יריה), שיחד איתה הפיחה חיוּת בחתונות וחגיגות יהודיות אחרות רבות. באחת מחגיגות אלה היא פגשה את בעלה לעתיד, הכנר ז'ורז' נסים לאיאני (Georges Nessim Layani)‏ (1926–2003), שגם כונה "העיניים שלה", ושנהג ללוות אותה בהופעותיה בדרבוקה. אחד מהשירים המפורסמים ביותר אותו ביצעה הוא שיר החתונה "אַבּיָאדִי יָאנַא" (הידוע גם בכינוי היותר עממי טִי פּארִי פּאטִי על שום הפזמון החוזר והקליט שבו). להלן מילות השיר כפי שנקלטו משמיעה של אחת מגרסותיה (ייתכנו לכן שיבושים קלים): בעקבות מלחמת אלג'יריה נאלצה לעבור לגור בצרפת. תקופה ארוכה הופיעה שם בעיקר בחגיגות של היהודים שבאו מצפון אפריקה. אחרי שבשנת 1980 פורסמה כתבה עליה בעיתון "ליברסיון" התעורר העניין בכשרונה ובשירתה גם בקרב הקהל הרחב. הוזמנה להופעות באולמות "בטקלן" ו"אולימפיה" ויצאה לסיורים מתוקשרים, בין השאר, באנגליה וספרד. נפטרה בשנת 1988 והובאה לקבורת ישראל בבית הקברות פאנטן בפריז. בעלה, שנפטר בשנת 2003 נקבר לצידה. מדיה וקבצים בנושא רנט ל'אוראנז בוויקישיתוף רנט ל'אוראנז, באתר MusicBrainz (באנגלית) רנט ל'אוראנז, באתר Discogs (באנגלית) על ל'אוראנז, באתר שעבי דיאלנא (בצרפתית) עוד על רנט ל'אוראנז, באתר "האולם" (בצרפתית) השיר "קום תרא" בביצוע רנט ל'אוראנז, באתר הטלוויזיה הציבורית בארצות הברית (PBS) פרטים ותמונת קברה באתר על בתי הקברות הפריזאים – בית הקברות פאנטן רנט ל'אוראנז, באתר "Find a Grave" (באנגלית) שמה בלידה: סולטנה דאוּד (Sultana Daoud) ובחייה הפרטיים – רנט לאיאני (Reinette Layani)
מיס רומניה

מיס רומניה (ברומנית: Miss România) היא תחרות יופי הנערכת ברומניה. תחרות מיס רומניה המקורית נוסדה בשנות ה-1920 המאוחרות, הזוכה הראשונה בתואר הייתה מגדה דמטרסקו שהשתתפה בהמשך בתחרות היופי הבינלאומית בטקסס וסיימה במקום השישי. הזוכה בשנה לאחר מכן הייתה מריאנה מיריקה שדורגה במקום השלישי בתחרות הבינלאומית. ב-1932 הרומנייה דורותה קריסטסקו השתתפה בתחרות יופי בינלאומית דומה שנערכה בבריסל, השתתפותה של רומניה בתחרויות הבינלאומיות הופסקה ב-1936, אך עם זאת מספר תחרויות יופי נערכו בתקופת השלטון הקומוניסטי במדינה בשנות ה-1970 ב-1991 בתחרות המחודשת זכתה דניאלה נאנה, בשנה זו בפעם הראשונה השתתפה לראשונה נציגת רומניה בתחרות מיס תבל המודרנית. ב-1999 הפסיקה רומניה להשתתף בתחרות זו אך השתתפה בתחרות מיס עולם המקבילה. ב-2009 חזרה רומניה להשתתף במיס תבל תחת פורמט מחודש. בנוסף לכך, ברומניה נערכת תחרות יופי מיס פיראנדה בה משתתפות נשים ממוצא צועני. מדיה וקבצים בנושא מיס רומניה בוויקישיתוף אתר האינטרנט הרשמי של מיס רומניה Magda Demetrescu, prima Miss Romania, Eroii Romaniei Chic (באנגלית) Magda Demetrescu, prima Miss Romania, TaBu, ‏2012-02-25 (ב־) Marioara, Zoica, Tanti si Tita au fost primele Miss Romania! Vezi cum aratau cele mai frumoase fete de Bucuresti din anii ‘30, Cancan.ro, ‏2012-11-10 (ברומנית) Mihaela P. -, See photos of Miss Romania through the years- from 1928 to 2017, Positive News Romania, ‏2017-10-07 (באנגלית) ערך זה הוא קצרמר בנושא רומניה. אתם מוזמנים לתרום לוויקיפדיה ולהרחיב אותו.
בחירות 1979

האם התכוונתם ל... הבחירות הכלליות בבריטניה 1979 הבחירות הכלליות בגרינלנד 1979 הבחירות הפרלמנטריות ביפן 1979
המדינה זה אני

"המדינה, זה אני" (מצרפתית: "L'Etat, c'est moi") הוא ביטוי המיוחס ללואי הארבעה עשר, מלך צרפת ומסמל אבסולוטיזם מלוכני. על פי ההשערה, המשפט נאמר בפני הפרלמנט ב-13 באפריל 1655, כתגובה לסמכויות שהפרלמנט נטל לעצמו ב-20 במרץ 1655. בכך הוא בא לבטא תפיסה של עליונות המלוכה על הפרלמנט. האמירה לא מופיעה במסמכי הפרלמנט. לכן מספר היסטוריונים מפקפקים בעצם אמירתה, או בייחוס שלה ללואי ה-14. ערך זה הוא קצרמר בנושא מדע המדינה ובנושא צרפת. אתם מוזמנים לתרום לוויקיפדיה ולהרחיב אותו.
הארמייה ה-22 (ברית המועצות)

הארמייה ה-22 (ברוסית: армия ‏я‏-22) הייתה ארמייה של הצבא האדום שלחמה במלחמת החורף ובמלחמת העולם השנייה. היחידה הוקמה ביוני 1941 על בסיס היחידות שהיו ממוקמות באזור אורל. ב-13 ביוני מפקד הארמייה קיבל פקודה על התחלת העברת היחידה מערבה. ב-22 ביוני הארמייה ה-22 הייתה במהלך מעבר. ב-25 ביוני היא הועברה לעתודה ובסוף יוני 1941 החלה בקרבות מגננה. ב-1 ביולי היא התמקמה בקו הגנה במרחב ויטבסק. קו ההגנה שלה היה באורך 200 ק"מ. תוך זמן קצר קווי ההגנה נפרצו וארמייה ה-22 חולקה ל-2. בסופו של דבר, רוב יחידות הארמייה הצליחו לסגת מזרחה ולחבור לכוח העיקרי. הארמייה ה-22 הייתה בין היחידות שהשתתפו בקרב סמולנסק. באוקטובר 1941 הארמייה ה-22 לחמה במרחב קלינין. בהמשך היא לחמה באזור רז'ב. באפריל 1943 יחידות הארמייה ה-22 נכללו ביחידות שפעלו בפריצת מצור לנינגרד. בהמשך כחלק של כוחות החזית הבלטית השנייה הם נכנסו לשטח לטביה הסובייטית והשתתפו בשחרור ריגה. היא סיימה את הלחימה בלטביה. ביוני 1945 הארמייה ה-22 פורקה והמפקדה שלה הייתה בסיס להקמת פיקוד צבאי קרים. בשנת 1990, ארמייה ה-22 הוקמה מחדש על בסיס יחידות שהיו ממוקמות בשטח גרמניה המזרחית ופולין. היחידה השתתפה במלחמת צ'צ'ניה הראשונה ומלחמת צ'צ'ניה השנייה. בשנת 2009 היא פורקה. פיליפ ירשקוב (יוני 1941 - אוגוסט 1941) וסילי יושקביץ' (אוגוסט 1941 - אוקטובר 1941) ולדימיר ווסטרוחוב (אוקטובר 1941 - מרץ 1942) וסילי יושקביץ' (אפריל 1942 - דצמבר 1942) דמיטרי סלזניוב (דצמבר 1942 - מרץ 1943) וסילי יושקביץ' (מרץ 1943 - אפריל 1944) גנדי מרקורייב (אפריל 1944 - ספטמבר 1945) הארמייה ה-22 באתר samsv (ברוסית)
טראנס

טראנס וטרנס הם תעתיקים אפשריים בעברית לשני מונחים לועזיים, Trance (מצרפתית עתיקה בהסתמך על transīre בלטינית) ו–Trans (מלטינית, לרוב כקידומת למילה). האם התכוונתם ל... טראנס (תודעה) (אנ') – מצב תודעתי בלתי נורמלי, בין שינה לערות, הדומה למצב היפנוטי ומאופיין בניתוק פסיכולוגי חלקי או מלא מהסביבה הפיזית, ראו גם היפנוזה#הטראנס ההיפנוטי מוזיקה מוזיקת טראנס – ז'אנר מוזיקלי אלקטרוני (שמו מתייחס לטראנס תודעתי) גואה טראנס – תת-ז'אנר של מוזיקת הטראנס טראנס פסיכדלי – תת-ז'אנר של מוזיקת הטראנס אשר התפתח מהגואה טראנס Trance – אלבום של להקת Virgin Black משנת 1998 זהות מינית (בקצרה "טרנס", "טרנסית") טרנסקסואליות – מצבם של מי שמרגישים כי הזהות המגדרית שלהם לא נמצאת בהלימה עם מינם הפיזיולוגי טרנסג'נדר – אדם שזהותו או ביטויו המגדרי אינם הולמים את ייעודו המגדרי כימיה איזומריות ציס-טראנס – איזומרים גאומטריים של מולקולות חומצת שומן טראנס – סוג של שומן בלתי רווי (ה"טראנס" מתייחס למבנה המולקולה) מקומות טראנס (כפר) (אנ') – כפר בקנטון גראובינדן, שווייץ טרנס (קומונה) (אנ') – קומונה (רשות מקומית) במחוז מאיין, צרפת אחר Trans – אלבום של ניל יאנג משנת 1982 נארווה טרנס (בקצרה "טרנס") – מועדון כדורגל אסטוני תמרון מעבר ירחי (Trans Lunar Injection ובקיצור TLI) – תמרון מסלולי המשמש לשליחת חלליות אל הירח ראו Trance#Etymology בוויקיפדיה באנגלית. ראו הסבר אטימולוגי בתחילת דף הפירושונים Trans בוויקיפדיה באנגלית. לשניהם יסוד לשוני משותף של חצייה או מעבר לצד השני, הן תודעתית (המצוי ב"טראנס" הוא מי ש"חצה לצד השני" של התודעה ואינו ער או ישן), והקידומת "טרנס" משמשת לתיאור אדם או דבר המצוי "מן הצד השני" או "מן הצד המנוגד" (למשל מבחינת זהות מינית או פשוט מבחינת מיקום פיזי). לרוב כקידומת, לדוגמה "טיסה טראנס-אטלנטית" היא טיסה שחוצה את האוקיינוס האטלנטי מצדו האחד לאחר, טרנסילבניה נקראת כך מכיוון שהיא ממוקמת "מעבר ליער", וטרנסאוקסאניה היא שטח המצוי מעבר לנהר האוקסוס. ראו Trans בוויקיפדיה באנגלית למשמעויות נוספות. "טרנס" במובן שזהותו המגדרית מצויה מן הצד השני של זהותו המינית. "ציס" (Cis) פירושו "מאותו הצד" (גם כאן לטינית היא המקור), לעומת "טראנס" שפירושו "מן הצד השני". במקרה זה שני המונחים מתייחסים למיקום האטומים בתוך מולקולה.
פונטיוס פנטזונה

פונטיוס פנטזונה (שם מדעי: Desmopuntius pentazona) הוא מין ממשפחת הקרפיוניים. תפוצת המין בדרום מזרח אסיה, כולל קמבודיה, אינדונזיה כולל האי בורנאו, מלזיה, סינגפור ו-וייטנאם. הדג דומה באופן מהותי למין סומטרה, מלבד העובדה שיש לו חמישה פסים שחורים אנכיים על גוף כתום או זהוב במקום ארבעה פסים שיש לסומטרה. הדגים יגדלו עד אורך מרבי של 8.8 ס"מ. הדג חי לרוב במים טרופיים בעלי זרימה חלשה עם 5-6 pH, קשיות מים של 5-12.0 GH וטווח טמפרטורות של 23-29 מעלות צלזיוס. לדגים יש חשיבות מסחרית בתחביב דגי הנוי ולעיתים קרובות מכונים "נמר". המין מטיל ביצים במים פתוחים. לאחר שההשרצה הסתיימה, עלולים הדגים לאכול חלק מהביצים שהטילו. לכן יש צורך להפריד את הדג מן הביצים לאחר הרבייה כדי למנוע מהביצים מלהאכל. הביצים יבקעו תוך יום אחד. פונטיוס פנטזונה נחשב למין שקט שלא יתקוף מינים אחרים, מאחר שמדובר בדג המאופיין בהתנהגות התלהקותית מומלץ לגדל את הדג בקבוצה של לפחות 5 פריטים. הדג מעדיף תנאים של צמחיית מים עם סלעים ומרחב שחייה רחב. מדיה וקבצים בנושא פונטיוס פנטזונה בוויקישיתוף פונטיוס פנטזונה, באתר ITIS (באנגלית) פונטיוס פנטזונה, באתר GBIF (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פונטיוס פנטזונה".
דאודה קוליבאלי

דאודה קוליבאלי (בצרפתית: Daouda Coulibaly; נולד ב-1976) הוא במאי קולנוע ותסריטאי צרפתי ממוצא מאלי. נולד וגדל במרסיי לאב שנולד במאלי ולאם שנולדה בקונאקרי - בירת גינאה. אחרי שסיים לימודי כלכלה ועבד בעריכה בטלוויזיה, החליט להפוך לבמאי. הושפע מבמאי הקולנוע המאלי, סולימאן סיסה. במידה רבה, קוליבאלי הוא תוצר של פרויקט של Focus Features (אנ') (חברה בת של סרטי יוניברסל), שיזמה תוכנית שנמשכה שש שנים ונקראה "Africa First". התוכנית הציעה מימון, ליווי מקצועי וסיוע בהפצה ליוצרים אפריקאים בראשית דרכם. התוכנית, שהעניקה 10,000 דולר להפקת סרט קצר, סייעה לקוליבאלי ולמעל ל-20 יוצרים קולנועיים חדשים מהיבשת לקבל חשיפה על הבמה הבינלאומית. במהלך 2008 יצר את סרטו הקצר הראשון: "Il était une fois l'indépendance" (היה הייתה עצמאות) (אנ') שהתבסס על מעשיה עממית מאלית ויצא לאור ב-2009. ב-2010 ביים את סרטו הקצר השני, "Tinye So" (אנ'). הסרט הציג בפסטיבל הקולנוע האפריקאי בניו יורק (אנ'), בפסטיבל הסרטים של לונדון, בפסטיבל הסרטים הבינלאומי של דובאי (אנ') וזכה בפרס הסרט האפריקאי הקצר הטוב ביותר בפסטיבל הקולנוע של אפריקה, אסיה ואמריקה הלטינית במילאנו (צר'). ב-2011 החל לעבוד על סרטו הראשון באורך מלא, וב-2016 יצא הסרט למסכים: "וולו", שעסק בעלייתו של צעיר ממאלי בעולם סחר הסמים באפריקה. הסרט, בכיכובו של איברהים קומה, הושווה על ידי מפיציו ל"פני צלקת" האפריקאי, הוצג בפסטיבלי קולנוע רבים ברחבי העולם וזכה לביקורות חיוביות, אך נכשל כליל בקופות וירד מהמסכים לאחר זמן קצר. קוליבלי חי עם משפחתו, כולל שני ילדיו, במשך ארבע שנים במאלי וחזר ב-2015 לחיות בצרפת, בין היתר, בגלל פריצת מגפת האבולה ואירועים אלימים במאלי בעקבות מלחמת האזרחים במדינה. דאודה קוליבאלי, במסד הנתונים הקולנועיים IMDb (באנגלית) דאודה קוליבאלי, באתר Rotten Tomatoes (באנגלית) INTERVIEW – Daouda Coulibaly parle de Wùlu, son film « qui laisse entrevoir la complexité de la situation au Mali », ‏28 ביוני 2017 Christopher Vourlias, French-Malian Director Daouda Coulibaly on His ‘Scarface’-Like Thriller ‘Wùlu’, באתר וראייטי, 4 בנובמבר 2016 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.